CaixaBank anuncia un ERO per a acomiadar 2.000 treballadors després d'haver notificat uns beneficis extraordinaris
La direcció de CaixaBank ha comunicat avui oficialment als sindicats la intenció de presentar un ERO per a ajustar la plantilla a les necessitats del banc. Fonts sindicals i del banc han precisat a Efe que dijous vinent, dia 10, els sindicats han estat convocats per començar les negociacions. Segons fonts sindicals citades per Europa Press, 2.000 treballadors poden ser acomiadats. La plantilla actual és d'unes 32.000 persones. En el darrer informe de resultats, el setembre del 2017, CaixaBank va comunicar que en els primers nou mesos de l'any havia guanyat 1.768 milions d'euros, és a dir, un 18,8% més que el mateix període que l'any anterior. Els sindicats ja esperaven l'anunci d'aquest ERO, perquè a final de novembre CaixaBank va presentar el pla estratègic fins el 2021 i va anunciar que els tres anys vinents preveia de reduir 821 oficines urbanes, un 18% de la xarxa actual.
Quan s'ha convocat als sindicats per iniciar les negociacions?
dia 10